Briežupe (Pluncezera pieteka)
Šis raksts ir par Pluncezera pieteku. Par citām jēdziena Briežupe nozīmēm skatīt nozīmju atdalīšanas lapu. Briežupe (augštecē Upīte) ir upe Talsu novada Ģibuļu pagastā, Pluncezera pieteka. Sākas grāvju sistēmā mežainā apvidū dienvidaustrumos no Mordangas, tek līkumojot pa mežainu apvidu Ugāles līdzenumā ziemeļu virzienā. Upes gultne visā garumā pārrakta un iztaisnota. Lejtecē tek pa Plunču ezera krasta dabas liegumu. Lielākā pieteka ir Illupe (Rūšupīte; labā).